Wanpla politisan blong PNG isutim tok long ol wok nius blong Australia long mekim toktok nating olsem ol PNG lida isave stilim moni blong Ausaid na baem ol bikpla haus long Australia.
Gary Juffa, Governor blong Oro province na Commissioner blong Customs bifo i mekim despla toktok bihaen long Television station Channel 7 ibin autim wanpla report aste nait olsem ol lida blong PNG isave stilim moni blong Ausaid.
Mr Juffa itok tu olsem, emi save korapsan emi wanpla bikpla wari long Papua New Guinea, tasol moni blong Australian Aid igo long PNG, Australian Government isave lukautim, ino Papua New Guinea.
Mr Juffa itokim mipla olsem emi laikim Ausaid long tok klia gut long ol pipal blong Australia olsem, moni blong ol ino save go long han blong PNG gavman, nogut ol Australian tax payers isave paul long despla.
Emi tok Australia gavman iet isave lukautim na skelim moni long ol kaen kaen wok emi wokim long PNG, na emi save givim ol despla wok long ol kampani blong Australia iet.
Olsem na emi laikim gavman blong Australia long tok klia gut long despla. [RadioAustralia]
tpi_Latn tpi_Latn tpi_Latn tpi_Latn tpi_Latn tpi_Latn